Familien Sauer kom til Suhl fra Nürnberg på 1600-tallet. Johann Paul Sauer grunnla i 1751 J. P. Sauer & Sohn. De startet med å produsere pistoler og geværer, senere også revolvere. I 1880 prioriterte firmaet produksjon av jaktvåpen og ble markedsleder, en posisjon som ble styrket ved produktutvikling, patenter og ved at de vant flere utmerkelser for sine produkter. I 1893 startet de et samarbeid med Krupp.